Diari Oficial de la Generalitat Valenciana


Sumari del DOGV 6731, del 09-03-2012 (2012/2317)

RESOLUCIÓ de 9 de gener de 2012, de la Direcció General de Qualitat Ambiental, per la qual s'acorda inscriure en el Registre del Sistema Comunitari de Gestió i Auditoria Mediambientals (EMAS) ATQ Quimyser, SL. Expedient 048/8801 C-IVJT.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6731

Data del DOGV
:   09-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2317


Data del document
:   09-01-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 9 de gener de 2012, de la Direcció General de Qualitat Ambiental, per la qual s'acorda inscriure en el Registre del Sistema Comunitari de Gestió i Auditoria Mediambientals (EMAS) ATQ Quimyser, SL. Expedient 048/1376 Z-KYDB. [2012/2317]  
Vista la sol·licitud d'inscripció en el Registre de Centres amb Sistema Comunitari de Gestió i Auditoria Mediambientals (EMAS), presentada per Pedro Manuel Rodríguez Navarro, en representació de l'entitat ATQ Quimyser, SL, amb CIF Q76270048 i domicili social a l'avinguda del País Valencià, 38-1-1, 46973 de l'Alqueria de la Comtesa (València), s'emet la present resolució, de conformitat amb els següents antecedents de fet:  
1. Amb data 3 de novembre de 2011 té entrada en el registre auxiliar del Centre de Tecnologies Netes, la sol·licitud d'inscripció en el Registre de Centres amb Sistemes de Gestió Mediambiental de la Comunitat Valenciana, segons el Reglament comunitari EMAS, de Pedro Manuel Rodríguez Navarro, en representació d'ATQ Quimyser, SL, per a les activitats de «servicis de consultoria, tots ells de tipus tècnic, fonamentalment assessorament químic».  
2. L'interessat aporta la documentació complementària exigida per a la inscripció en el Registre, en data 25 de novembre de 2011. En l'expedient consta la declaració mediambiental original corresponent al període de 2009-2010, validada pel verificador mediambiental Sgs Ics Ibérica, SA, acreditat per l'ENAC amb el núm. ES-V-0009, i la documentació susceptible d'esmena.  
3. Amb data 28 de novembre de 2011, l'interessat sol·licita, conforme a l'article 7, ampliar la freqüència triennal i anual a què es referix l'article 6 del Reglament EMAS  
4. Es remet la consulta a l'Ajuntament de l'Alqueria de la Comtessa, amb data 30 de novembre de 2011, en relació al compliment en l'àmbit de les seues competències, de la legislació mediambiental per part de l'organització sol·licitant. Amb data 30 de novembre de 2011, es remet l'esmentada consulta a l'interessat per al seu coneixement.  
5. Amb data 15 de desembre de 2011, es remet la consulta al Servici d'Inspecció Mediambiental en relació a l'existència d'expedient sancionador en les seues competències, però no s'ha rebut cap resposta.  
  
6. Amb data 28 de desembre de 2012, es rep l'escrit de l'Ajuntament de l'Alqueria de la Comtessa en què informa que l'interessat disposa dels requisits necessaris per a realitzar l'activitat.  
7. Es rep l'esmena relativa a allò que s'ha enunciat en l'apartat segon en data 2 de gener de 2012.  
  
Fonaments de dret  
1. Per mitjà del Reial Decret 85/1996, de 26 de gener, s'establixen les normes per a l'aplicació del Reglament (CEE) núm. 1836/1993, de 29 de juny, pel qual es permet que les empreses del sector industrial s'adherisquen amb caràcter voluntari a un sistema comunitari de gestió i auditoria mediambientals.  
2. El Govern Valencià, a través del Decret 28/1998, de 20 de març, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a realitzar les comeses i efectuar les funcions a què es referix el reglament comunitari citat i per Orde de 5 de març de 1999, de la Conselleria de Medi Ambient, se crea i regula el Registre de Centres de la Comunitat Valenciana que tinguen implantat un sistema de gestió mediambiental d'acord amb els requisits del Reglament EMAS.  
3. El Reglament (CE) núm. 761/2001, de 19 de març, que deroga el Reglament (CEE) núm. 1836/1993, establix un sistema comunitari de gestió i auditoria mediambientals (EMAS), el qual permet la participació amb caràcter voluntari de les organitzacions, per a l'avaluació i millora del comportament mediambiental i la difusió de la informació.  
  
4. El Reglament (CE) núm. 1221/2009, de 25 de novembre, el qual deroga el Reglament (CE) núm. 761/2001 i les decisions 2001/681/CE i 2006/193/CE de la Comissió, permet la participació voluntària de les organitzacions en un sistema comunitari de gestió i auditoria mediambientals (EMAS).  
5. Conforme a l'article 13 del Reglament 1221/2009, a la vista de les proves rebudes, este organisme competent considera que no hi ha proves de l'incompliment dels requisits legals aplicables en matèria de medi ambient per part de l'organització sol·licitant.  
6. En l'àmbit de la Comunitat Valenciana, per mitjà del Decret 5/2011, de 21 de juny, del president de la Generalitat, s'assignen a la Conselleria d'Infraestructures, Territori i Medi Ambient les competències en matèria de medi ambient. Al seu torn, i d'acord amb l'article 17 del Decret 75/2011, de 24 de juny, del Consell, la Direcció General de Qualitat Ambiental exercix, entre altres, les funcions en matèria de control de la contaminació. D'altra banda, d'acord amb el Decret 112/2011, de 2 de setembre, pel qual s'aprova el Reglament Orgànic i Funcional, correspon al Servici de Protecció i Control Integrat de la Contaminació, exercir les competències en matèria de gestió del registre de centres segons el Reglament EMAS.  
Per tot el susdit, a proposta del cap de Servici de Protecció i Control Integrat de la Contaminació, amb el vistiplau de la subdirectora general de Qualitat Ambiental, resolc:  
  
Únic  
Inscriure en el Registre del Sistema Comunitari de Gestió i Auditoria Mediambientals (EMAS), conforme al Reglament (CE) núm. 1221/2009, de 25 de novembre, ATQ Quimyser, SL per a les activitats del «servicis de consultoria, tots ells de tipus tècnic, fonamentalment assessorament químic», amb el número: ES-CV-000048.  
En compliment de l'excepció prevista en l'article 7 del Reglament (CE) núm. 1221/2009, de 25 de novembre, a fi de mantindre la inscripció en el registre, l'organització haurà de presentar anualment les corresponents actualitzacions de la declaració mediambiental, i només cada dos anys remetrà la declaració mediambiental actualitzada validada per un verificador mediambiental.  
De la mateixa manera, en compliment de l'excepció prevista en l'article 7 de l'esmentat Reglament, tots els elements del sistema de gestió mediambiental hauran de ser verificats en un període no superior a 48 mesos, és a dir, abans del 6 de setembre de 2015, i posteriorment haurà de presentar-se la nova declaració mediambiental validada davant de la direcció general competent en el Registre de Centres que tinguen implantat un sistema de gestió mediambiental d'acord amb els requisits del Reglament EMAS.  
Contra la present resolució, que no posa fi a la via administrativa, es podrà presentar recurs d'alçada davant la Secretaria Autonòmica de Territori, Medi Ambient i Paisatge de la Conselleria d'Infraestructures, Territori i Medi Ambient, en el termini d'un mes des de l'endemà de la seua notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.   
  
Paterna, 9 de gener de 2012.- El director general de Qualitat Ambiental: Vicente Tejedo Tormo.